Deg umahil-agi, nesegza-d lwaḥid dakken, timuɣliwin d wadduden, d tugniwin timezwura i d-yesnegmayen imdanen seg temẓi. D tid i d-leqḍen d timezwura ɣef tɣawsiwin yemgaraden am tutlayin. Tikwal d tid i d-werten sɣur yimdanen-nniḍen neɣ ahat sɣur wid yellan sennig-sen, am udabu deg wudem aɣelnaw. Allal n udabu deg uḥraṣ (tezrirt) ɣef wegdud, d tasertit tamutlayt, d allal swayes itteddes, iseddu tutlayin i s-yehwan. Deg ugama amutlay agtutlay n tmurt tazzayrit, i yettwaddesen s tihawt n xirla n yigrawen imutlayen (temɣiwanin timutlayin), adabu akken ad tent-yebḍu, yessemras tasertit tamutlayt i yefɣen fell-as. D tasertit-agi yellan tura i d-yewwi, seg timunent ar ass-a, i d-yefkan agama amutlay amiran ukris. Seg-s nnulfan-d yiɣeblan isnilesmettiyen yecban; timuɣliwin tisnilesmettiyin (yelhan, n dir), taɣellist d twaɣellist tamutlayt, tamyiftlayt....